KOMMISSIONEN FOR DE EUROPÆISKE FÆLLESSKABER 
"'«Pi Bruxelles, den 09.10.1996 
KOM(96) 477 endelig udg. 
MEDDELELSE FRA KOMMISSIONEN 
FORSENDELSESPROCEDURERNES FREMTID : FORELØBIG RAPPORT 
arå 
M 
»2 

I. Sammenhængen: en løbende indsats fra Kommissionens side for at styrke 
forsendelsesprocedurernes effektivitet og sikkerhed 
Toldforsendelse anvendes til forsendelse af varer inden for Fællesskabet og mellem 
Fællesskabet og en lang række tredjelande uden at denne varebevægelse giver anledning til 
opkrævning af den told og de afgifter, der normalt forfalder til betaling ved indførsel, eller 
anvendelse af eventuelle foranstaltninger for tilsyn med eller begrænsning af samhandelen. 
Den anvendes ikke blot til simpel passage af et givet område. Den tjener endvidere som 
redskab til forsendelse af varer så tæt som muligt til stedet for deres fortoldning og i givet 
fald til overførsel inden for toldområdet af varer under suspensionsordningen. 
Toldsystemerne for forsendelse har lige siden Fællesskabets tilblivelse været en væsentlig 
del af toldunionen og samhandelen med tredjelande inden for rammerne af den fælles 
handelspolitik. De lider i dag, hvad angår effektivitet og sikkerhed, under følgerne af 
dybtgående politiske og handelsmæssige forandringer. Denne svaghed misbruges af 
organiseret kriminalitet, som har forvoldt de offentlige budgetter og den lovlige handel 
ikke ubetydelig skade. 
Kommissionen pegede allerede i sine to meddelelser af henholdsvis 29. marts 19951 og 3. 
april 19962 om bedrageri i forbindelse med forsendelse på situationens alvor og kravet om 
hurtigt at råde bod derpå. Revisionsretten har i flere af sine beretninger påvist 
funktionsforstyrrelser ved systemet. Europa-Parlamentet har skønnet, at situationen var så 
alvorlig med hensyn til følgerne for Unionens finanser, at den den 12. januar 1996 nedsatte 
en midlertidig undersøgelseskommission vedrørende forsendelse. I betragtning af sagens 
økonomiske og finansielle implikationer, indbragte Kommissionen desuden sagen for 
Rådet (økonomi og finans) den 8. juli 1996. Nærværende meddelelse skal ses i direkte 
forlængelse af disse initiativer. 
I den seneste meddelelse fra Kommissionen blev der givet en detaljeret redegørelse for en 
række foreslåede aktioner til bekæmpelse af svig samtidig med en opretholdelse af de 
nødvendige økonomiske fordele ved forsendelse. Nogle af disse aktioner er i gang, og der 
er stillet forslag til de dertil svarende foranstaltninger. Der overvejedes andre aktioner, 
som skulle gøres til genstand for en mere global analyse fra Kommissionens tjenestegrenes 
side, således at man kunne få et komplet billede af situationen omkring 
forsendelsessystemerne og dermed med kendskab til alle enkeltheder at dreje reformerne 
af proceduren i den rigtige retning. 
II. Arbeids- og indsatsrammer: den foreløbige rapport om forsendelse 
Rapportens formål 
Resultatet af denne globale analyse findes i den foreløbige rapport om forsendelse, der er 
bilagt denne meddelelse. Det er et arbejdsdokument fra Kommissionens tjenestegrene, 
som repræsenterer en væsentlig etape i den igangværende proces for reform af 
forsendelse. Det markerer Kommissionens vilje til ikke at ville skjule nogen vanskelighed 
eller se bort fra noget forslag og til at søge sammen med alle aktører inden for forsendelse 
1 KOM(95) 108 endelig udg. "Bedrageri i forbindelse med forsendelsesproceduren - Løsninger og 
fremtidsperspektiver". 
2 SEC(96) 290 endelig udg. "Kommissionens indsats mod bedrageri i forbindelse med forsendelse". 
2 
med den størst mulige åbenhed at finde frem til de bedst mulige bestemmelser for 
forsendelsesprocedurerne i fremtiden. 
Det er grunden til, at der med den foreløbige rapport foretages en fra et teknisk synspunkt 
kritisk analyse af de vanskeligheder, som forsendelse er forbundet med, og stilles forslag 
fra alle sider til at råde bod herpå, der har udmundet i en første indkredsning af mulige mål 
for en fremtidig reform og midler til at gennemføre denne. 
Den er at betragte som en foreløbig rapport, fordi den skal anvendes som en faktuel og 
åben ramme for diskussion med samtlige parter, der opererer inden for proceduren, og 
som rapporten er bestemt til. De vil få lejlighed til fuldstændig frit at diskutere på dette 
grundlag for dermed at hjælpe Kommissionen med som led i dens initiativret at fastlægge 
de endelige retningslinjer for en reform af forsendelse. 
Rapportens indhold 
Rapporten, der suppleres med seks forklarende bilag, behandler tre grundlæggende 
spørgsmål og indeholder en teknisk sammenfatning af de forskellige forslag, der er tilflydt 
sagsakterne igennem et år. 
A. Grundlæggende spørgsmål 
1. Toldforsendelse er et centralt element i toldunionen og den fælles handelspolitik 
Toldforsendelse er af største betydning for både forvaltningen og beskyttelsen af Den 
Europæiske Unions indre marked og for de privilegerede handelsforbindelser, som Den 
Europæiske Union agter at opretholde med EFT A-medlemslandene og at befordre med 
landene i Central- og Østeuropa som led i præ-tiltrædelsesstrategien. Den bidrager i form 
af fælles forsendelse og tillige TIR klart til en ny økonomisk integration omfattende hele 
kontinentet. Dens succes hos operatørerne inden for udenrigshandel viser også, hvilken 
grundlæggende betydning den har i virksomheders handelsstrategi. 
2. Forsendelsesprocedurerne befinder sig i en krise i et klima af dybtgående 
forandringer 
De politiske omvæltninger i Europa og moderniseringen af økonomien inden for 
rammerne af en generel nedbrydning af handelsbarriererne og forøgelsen af 
præferenceaftaler har affødt en betydelig udvidelse af varehandelen, som har medført en 
uventet forøgelse af behovet for forsendelse. Dette forhold, der har været sammenfaldende 
med en nedskæring af toldpersonalet inden for forsendelse, har betydet en mætning af 
dokumentprocedurerne, der fortsat byggede på papir og manuel forvaltning, har 
skrøbeliggjort systemerne og lettet kriminelle organisationers misbrug af dem, som kan 
medføre tab ai betydelige beløb i national told og nationale afgifter. Det skader også 
fællesskabsbudgettet i form af ikke-opkrævning af de traditionelle egne indtægter for 
Fællesskabet, men også for en stor del af de pågældende beløbs vedkommende de 
nationale budgetter, og det skader tillige handelen, idet de varer, der forsvinder under 
forsendelse, optræder på parallelle markeder og repræsenterer en illoyal konkurrence for 
den lovlige handel og en trussel mod beskæftigelsen. 
3. Det er en forudsætning for en effektiv reform, at der skabes gunstige rammer for 
forvaltning og samarbejde 
Forsendelsessystemernes effektivitet og sikkerhed forudsætter ikke blot procedurer, der 
kan opfylde handelens behov men også en ensartet og solidarisk tilgang til deres 
anvendelse og kontrollen hermed, hvilket implicerer et permanent samarbejde mellem de 
forskellige ansvarlige administrationer, bl.a. på basis af et bedre kendskab til 
procedurernes realiteter. Det må slås fast, at en reform af bestemmelserne for forsendelse 
kun kan få mærkbare virkninger, hvis den baseres på bl.a.: 
- klare og tilgængelige normer af såvel forskriftsmæssig som aftalemæssig karakter på den 
ene side, som kan sikre den indre sammenhæng i forsendelsessystemerne på den anden 
side 
- en informations- og uddannelsespolitik 
- mobilisering af de nødvendige midler 
- og endelig og især en nydefinering af forbindelserne mellem toldadministrationerne og 
deres ansvar af hensyn til en god forvaltning af toldunionen. 
Visse af disse krav går, i det mindste hvad angår Fællesskabet, ud over de egentlige 
forsendelsesrammer, men det er klart, at programmet 'Told 2000", der endnu skal 
vedtages, til dels vil kunne bidrage til at indfri dem. 
B. En teknisk sammenfatning som diskussionsgrundlag 
I denne forbindelser giver den foreløbige rapport et overblik over vanskelighederne og 
forslagene til reform, som er fremkommet fra alle aktører, gengivet i et sammenfattende 
skema i fem afdelinger: 
- forvaltning og afslutning af forsendelsesoperationer for at tilvejebringe et effektivt 
system 
- tilsyn med kontrolforanstaltningerne for at garantere sikkerheden 
- fastlæggelse af aktørernes ansvar i tilslutning til de faktiske risici, som forsendelse er 
forbundet med 
- passende dækning af disse risici ved hjælp af finansiel sikkerhed 
- en række mere generelle støtteforanstaltninger, der er nødvendige for, at reformerne kan 
blive effektive. 
På dette grundlag er der indkredset fem større kategorier afmål, der skal realiseres: 
- en effektiv forvaltning af sikre procedurer 
- et nært samarbejde mellem toldadministrationerne og mellem disse og Kommissionen 
- en løbende, sammenhængende og konstruktiv dialog mellem toldmyndighederne og de 
erhvervsdrivende 
- klare, sammenhængende og tilgængelige forskrifter og instrukser 
4 
- veluddannede toldembedsmænd, der har den tilstrækkelige opbakning og er vidende om, 
at de yder et uundværligt bidrag til forsendelsesprocedurernes gode funktion i 
almindelighed. 
I denne sammenhæng skal det på ny understreges, at en hurtig og vidtgående 
datamatisering af forsendelsesprocedurerne er et af de bedste midler til at gøre systemet 
effektivt og sikkert, idet det kan anvendes til at styre den internationale samhandel under 
forsendelse og være et redskab til tidstro analyse af den med hver operation forbundne 
risiko. 
III. Et redskab, der skal udnyttes på en åben måde 
Den foreløbige rapport, vil for at opfylde sit mål, som er at inddrage aktørerne inden for 
forsendelse nært i nydefineringen af reglerne på området, blive udsendt til såvel 
toldadministrationerne i medlemsstaterne og i andre lande, der er partnere i 
forsendelsessystemerne, som organisationer, der repræsenterer interesserede erhvervs­
kredse i deres egenskab af brugere af forsendelsesprocedurerne. 
På basis af reaktionerne fra alle disse aktører på rapporten og deres bidrag vil 
Kommissionen hurtigt med kendskab til alle enkeltheder kunne fastlægge et samlet 
handlingsprogram vedrørende forsendelse, både i lovgivningsmæssig og operativ 
henseende. Den vil da kunne formulere de nødvendige nye forslag. Den mener desuden, at 
dens aktuelle tiltag bør forløbe side om side med Europa-Parlamentets inden for rammerne 
af den midlertidige undersøgelseskommission, og at arbejdet i begge sammenhænge bør 
komme begge parter til gode. Det er under alle omstændigheder den holdning, 
Kommissionen fortsat vil have i sin indsats for reform af forsendelsessystemet. 

ISSN 0254-1459 
KOM(96) 477 endelig udg. 
DOKUMENTER 
DA 02 09 11 
Katalognummer : CB-CO-96-499-DA-C 
ISBN 92-78-09890-6 
Kontoret for De Europæiske Fællesskabers Officielle Publikationer 
L-2985 Luxembourg 
U